Stirps Capetiana
Stirps Capetiana vel Capetingorum, simplicius Capetii Franciae aliarumque Europeae nationum reges fuerunt. Etsi Robertus Fortis, comes Andegavensis, eorum stirpis origo est atque Odo I et Robertus I, filii illius, cum Carolingii regnare non possent, reges creati sunt, tamen Capetii nec Robertidae in historia nuncupati sunt quia corona in Hugonis prole sine interregno mansit et a patre ad filium usque ad Carolum IV et postea in linea agnaticia usque ad Ludovicum Philippum tradita est. 

Rerum gestarum scriptores a Capetiis domus Valesia Borbonisque discernunt, sed omnes duarum domuum reges eiusdem stirpis erant. Philippus VI, enim, Caroli IV patruelis erat et Henricus IV a Ludovici IX filio in linea agnaticia ortus erat.

Nationes in quibus viri e Capetiana stirpe regnaverunt aut iam regnant 

 Francia
 Lusitania
 Imperium latinum Constantinopolitanum 
 Comitatus Edessanus
 Principatus Achaeae 
 Regnum Thessalonicae
 Hungaria 
 Polonia 
 Andorra
 Ducatus Mediolanensis
 Hispania (regis Iohannis Caroli stirps e rege Ludovico XIV, Philippi V paterno avo, orta est)
 Ducatus Parmae et Placentiae
 Neapolis et Sicilia
 "Regnum Etruriae", i.e. pars Tusciae quam, anno 1801, Napoleo principi Ludovico, Parmae ducis filio, tribuit et quam, anno 1807, in Imperium Francicum inseruit
 Brasilia
 Luxemburgum (ducis magni Henrici avus paternus ultimi Parmae ducis filius erat)

Ludovicus VIII, quem magnates regem Angliae ad deiiciendum Iohannem e regno creaverant, Londinii coronatus est, sed ob ipsorum magnatum seditionem post Iohannis obitum regnare non potuit. 

Nonnulli reges principesque Capetii "reges Hierosolymae" se nuncupaverunt.

Notae 

 Reges Franciae
 Borbonis

!